SOSIAALI- JA TERVEYSMINISTERIÖ	ASETTAMISPÄÄTÖS 	STM164:00/2001 22.5.2002

PYSYVÄ DIOKSIINIASIANTUNTIJA TYÖRYHMÄ

Asettaminen
Sosiaali- ja terveysministeriö on tänään asettanut pysyvän dioksiiniasiantuntija työryhmän.

Toimikausi
Työryhmä asetetaan pysyvästi.

Tehtävä
Työryhmän tehtävänä on koota tietoja suomalaisen kalan dioksiinipitoisuuden seurannasta, koordinoida dioksiinialtistusta vähentäviä toimenpiteitä sekä huolehtia tiedottamisesta erityisesti riskiryhmille. Lisäksi työryhmä valmistelee tutkimustuloksiin perustuen kalojen uudet syöntisuositukset. Työryhmä koordinoi Euroopan neuvoston asetuksen (2375/2001) edellyttämää tietojen keruuta ja huolehtii tarvittavien tietojen toimittamista komissiolle.
Organisointi 
Puheenjohtaja: 
Kirsi Soppela, ylitarkastaja 31.5.2002 asti, sitten Veli-Mikko Niemi, ylitarkastaja 1.6.2002 lähtien, molemmat sosiaali- ja terveysministeriöstä (varajäsen Mikko Paunio, ylilääkäri, sosiaali- ja terveysministeriö)

Jäsenet:
Liisa Rajakangas, ylitarkastaja, kauppa- ja teollisuusministeriö (varajäsen Anne Haikonen, ylitarkastaja, kauppa- ja teollisuusministeriö)
Orian Bondestam, kalastusneuvos, maa- ja metsätalousministeriö (varajäsen Jarmo Vilhunen, kalatalousylitarkastaja, maa- ja metsätalousministeriö)
Riitta Vikberg, eläinlääkintötarkastaja, maa- ja metsätalousministeriö (varajäsen Kirsti Huovinen, ylitarkastaja, maa- ja metsätalousministeriö)
Pirkko Kivelä-Ikonen, neuvotteleva virkamies, ympäristöministeriö (varajäsen Matti Verta, tutkimuspäällikkö, Suomen ympäristökeskus)
Jouko Tuomisto, professori, Kansanterveyslaitos (varajäsen Terttu Vartiainen, professori, Kansanterveyslaitos)
Anja Hallikainen, erikoistutkija, Elintarvikevirasto (varajäsen Auli Suojanen, erikoissuunnittelija, Elintarvikevirasto)
Kim Jordas, toiminnanjohtaja, Suomen Ammattikalastajaliitto SAKL ry (varajäsen Anders Riska, toimitusjohtaja, Suomen Ammattikalastajaliitto SAKL ry) 

Sihteeri:
Jere Linden, eläinlääkäri, Eläinlääkintä ja elintarviketutkimuslaitos.

Työryhmä kutsuu pysyviksi asiantuntijoiksi edustajat Kasvintuotannon tarkastuskeskuksesta ja Riista- ja kalatalouden tutkimuslaitoksesta

Kustannukset ja rahoitus
Asiantuntijatyöryhmän tulee työskennellä virka-aikana ilman erillistä korvausta. Asiantuntijatyöryhmän sihteerin palkka ja menot maksetaan momentilta 330121.

			
	Peruspalveluministeri		Eva Biaudet

	Ylitarkastaja			   Kirsi Soppela